proxectonos/corpus_dominio_legal_administrativo_tmp huggingface dataset:
ORDE do 1 de febreiro de 1999 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/02/1999

Por medio do Decreto 288/1994, modificado no seu artigo 5 polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que co seu labor creador contribuíron á conservación, á expansión e ó engrandecemento da cultura galega en calquera campo dela. Por todo isto,
DISPOÑO:
Artigo 1º
Convócase o Premio das Letras e das Artes de Galicia correspondente a 1999 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, con resultado de engrandecemento e afirmación dos valores culturais de Galicia.
Artigo 2º
O premio está dotado con cinco millóns (5.000.000) de pesetas con cargo á aplicación orzamentaria 10.02.353.B.640.1 dos orzamentos xerais da Comunidade Autónoma de Galicia para 1999.
Artigo 3º
3.1. O premio será indivisible e non poderá concederse a título póstumo.
3.2. O premio poder ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, Comunicación Social e Turismo, segundo modelo que figura como anexo da presente orde, ó que se xuntará o currículo do candidato.
2. O escrito e o currículo ó que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, antes do 15 de marzo do presente ano.
Artigo 5º
1. O premio fallarase o día 17 de maio, día das letras galegas nun acto institucional.
2. O xurado poderá convocar para este acto ata cinco finalistas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxeren candidatos e non resultaren premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza o dictame. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de febreiro de 1999.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Lei 6/1998, do 29 de decembro, de orzamentos xerais da Comunidade Autónoma de Galicia para 1999.
PRESIDENCIA — I. DISPOSICIÓNS XERAIS — 12/02/1999

Advertidos erros no texto da Lei 6/1998, do 29 de decembro, de orzamentos xerais da Comunidade Autónoma de Galicia para 1999, publicada no Diario Oficial de Galicia nº 252, do 31 de decembro de 1998, efectúanse as seguintes correccións:
Páxinas 13.849, 13.850 e 13.851. As cantidades que figuran nos cadros dos artigos 2º e 3º deben entenderse consignadas en miles de pesetas.
Páxina 13.863. Número 26 do artigo 29º, onde di: «03. Inscricións no rexistro de pequenos productos de RTP: 23.500 ptas.», debe dicir: «03. Inscrición no rexistro de pequenos productores de RTP: 23.500 ptas.»
Páxina 13.864. Número 26 do artigo 29º, onde di: «Xestores de plantas de tratamento da tarifa consignada no número 09: 150%», debe dicir: «Xestores de plantas de tratamento da tarifa consignada no número 09: 150%.»
Páxina 13.867. Onde di: «ANEXO. Distribución de taxas e prezos. Artigo 4º.d)», debe dicir: «ANEXO I. Artigo 4º, d).»
Páxina 13.868. Onde di: «Artigo 4º.f)», debe dicir: «ANEXO II. Artigo 4º, f).»
CORRECCIÓN de erros.-Lei 7/1998, do 30 decembro, de medidas tributarias, de réxime orzamentario, función pública e xestión.
PRESIDENCIA — I. DISPOSICIÓNS XERAIS — 12/02/1999

Advertido erro no texto da Lei 7/1998, do 30 de decembro, de medidas tributarias, de réxime orzamentario, función pública e xestión, publicada no Diario Oficial de Galicia nº 252, do 31 de decembro de 1998, efectúase a seguinte corrección:
Páxina 13.931. Disposición derradeira primeira, onde di: «Un.-Terán vixencia permanente os artigos 2, 3, 4, 5, 6, 8 e 9, así como as disposicións adicionais segunda e terceira», debe dicir: «Un.-Terán vixencia permanente so artigos 2, 3, 4, 5, 6, 9 e 10, así como as disposicións adicionais segunda e terceira.»
ORDE do 10 de febreiro de 1999 pola que se determinan os servicios mínimos durante a folga convocada para os días 14 e 21 de febreiro no centro de traballo da mina da Empresa Nacional de Electricidad, S.A. (Endesa) nas Pontes de García Rodríguez.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 12/02/1999

O artigo 28.2º da Constitución española recoñece o dereito de folga dos traballadores para a defensa dos seus intereses, a pesar de que limite o seu exercicio para garanti-lo mantemento dos servicios esenciais da comunidade. O Decreto 155/1998, do 9 de xuño, no seu artigo 3 faculta o conselleiro competente por razón dos servicios esenciais afectados para que, mediante orde, e ante unha situación de folga, decida o mínimo de actividade necesaria para asegura-lo
mantemento dos servicios, así como para determina-lo persoal preciso para a súa prestación.
Por esta razón, cómpre a determinación de servicios mínimos ó ter carácter esencial os de abastecemento e mantemento de bens de utilidade pública, tal como recoñece o propio Decreto 155/1998, do 9 de xuño, da Xunta de Galicia, e, convocada a folga para os días 14 e 21 de febreiro de 1999 no centro de traballo da mina de Endesa nas Pontes de García Rodríguez, esta consellería, oído o comité de folga, e en virtude das competencias que lle atribúe o mencionado decreto e demais disposicións de aplicación,
DISPÓN:
Artigo 1º
Mentres dure a folga anunciada para o día 14 de febreiro, que comezará ás 6 horas do citado día e rematará ás 6 horas do día 15-2-1999, e para o día 21 de febreiro, que comezará ás 6 horas do citado día e rematará ás 6 horas do día 22-2-1999 no centro de traballo da mina de Endesa nas Pontes de García Rodríguez, os servicios mínimos serán os seguintes:
1. Días 14 e 21 de febreiro (domingo):
Producción:
Postos de traballoDenominación postoNº persoas/días
1Operador subestación, tesouro3
1Operador centro control3
Obras:
Postos de traballoDenominación postoNº persoas/días
1Xefe de equipo bombeo3
1Bombeiro3
Operación mantemento:
Postos de traballoDenominación postoNº persoas/días
2Oficial eléctrico mina6
No caso de producirse algunha avaría ou incidente de carácter grave, a dirección e o comité de folga reuniranse co fin de acorda-lo persoal necesario para a correspondente reparación.
Artigo 2º
O incumprimento desta obriga de mante-los servicios mínimos fixados na presente orde será sancionado de conformidade coa lexislación vixente aplicable.
Artigo 3º
A presente orde entrará en vigor o mesmo día ó da súa publicación no Diario Oficial de Galicia.
Santiago de Compostela, 10 de febreiro de 1999.
Antonio Couceiro Méndez
Conselleiro de Industria e Comercio
RESOLUCIÓN do 1 de febreiro de 1999, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/1785/1998, interposto por FETE-UGT Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/02/1999

O día 1 de febreiro de 1999 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/1785/1998, interposto por FETE-UGT Galicia, contra a Orde do 30 de outubro de 1998, pola que se convoca concurso de traslados entre funcionarios do corpo de mestres (DOG do 12 de novembro).
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 1 de febreiro de 1999.
Máximo García Serrano
Secretario xeral da Consellería de Educación
e Ordenación Universitaria
ORDE do 5 de febreiro de 1999 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/02/1999

Vista a proposta do director xeral de Promoción Cultural, en conformidade co establecido no artigo 4 da Orde do 4 de abril de 1995 (DOG nº 99, do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo, comezando pola Biblioteca Pública Municipal A.
Castelao de Betanzos (A Coruña), e rematando pola Axencia de Lectura Municipal de Xeve-Pontevedra.
Santiago de Compostela, 5 de febreiro de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Biblioteca Pública Municipal A. Castelao de Betanzos (A Coruña).
Biblioteca Pública Municipal de Laxe (Coruña).
Biblioteca Pública Municipal Ordes (A Coruña).
Biblioteca Pública Municipal da Pastoriza (Lugo).
Biblioteca Pública Municipal de Lobios (Ourense).
Biblioteca Pública Municipal de Sarreaus (Ourense).
Biblioteca Pública Municipal de Verín (Ourense).
Biblioteca Pública Municipal de Pazos de Borbén (Pontevedra).
Axencia de Lectura Municipal de Toxiño-Cambas-Aranga (A Coruña).
Axencia de Lectura Municipal de S. Miguel de Deiro-Vilanova de Arousa (Pontevedra).
Axencia de Lectura Municipal de Xeve-Pontevedra.
ORDE do 12 de febreiro de 1999 pola que se establece a veda da sardiña en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 18/02/1999

A crise biolóxica na que se atopa a sardiña do stock íbero-atlántico e que nos últimos anos vén sendo diagnosticada de maneira insistente e rotunda nos diferentes foros científicos, afecta moi especialmente ás flotas galegas que teñen nesta especie a súa principal fonte de rendibilidade.
Por esta razón, parece aconsellable realizar na Comunidade Autónoma de Galicia unha veda enfocada a esta especie, co fin de acadar unha recuperación da súa poboación. Por todo o exposto,
DISPOÑO:
Artigo único.-Prohíbense as capturas da sardiña (Sardina pilchardus) con calquera arte en augas de competencia da Comunidade Autónoma galega desde o 1 ó 30 de marzo (ambos inclusive) do presente ano.
Disposición derradeira
Facúltase o director xeral de Recursos Mariños para adoptar tódalas medidas necesarias para o desenvolvemento da presente orde, que entrará en
vigor o día seguinte ó da súa publicación no Diario Oficial de Galicia.
Santiago de Compostela, 12 de febreiro de 1999.
P.O. 17-12-1997 (DOG nº 246, do 22-12-1997)
Juan José Álvarez Pérez
Secretario xeral da Consellería de Pesca,
Marisqueo e Acuicultura
DECRETO 31/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de construcción da estrada PO-300 Pontevedra-Cambados, p.k. 12+000 (clave: E/SC/PO/97.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/02/1999

Con data do 12 de xuño do 1997 o director xeral de Obras Públicas, por delegación do conselleiro de Política Territorial, Obras Públicas e Vivenda
aprobou o proxecto de construcción da estrada PO-300 Pontevedra-Cambados p.k. 12+000. Clave: E/SC/PO/97.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de construcción da estrada PO-300 Pontevedra-Cambados p.k. 12+000. Clave: E/SC/PO/97.1.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 29 de xaneiro de 1999, da Dirección Xeral de Relacións Laborais, complementaria da do 28 de outubro de 1998, pola que se lles dá publicidade ás festas laborais de carácter local para o ano 1999 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/02/1999

Como consecuencia da modificación das festas laborais de carácter local levada a cabo polo Concello de Mondoñedo (Lugo) e polo Concello de Avión (Ourense) e realizadas, por petición dos concellos, as oportunas rectificacións polas delegacións provinciais da Consellería de Xustiza, Interior e Relacións Laborais, de Lugo e Ourense, respectivamente, cómpre face-las correspondentes rectificacións na
antedita resolución, publicada no Diario Oficial de Galicia nº 221, do 13 de novembro de 1998, así:
-Na páxina 12.235, no anexo II, calendario laboral, provincia de Lugo, onde di: «30. Mondoñedo: 16 de febreiro e 19 de outubro», debe dicir: «30. Mondoñedo: 16 de febreiro e 18 de outubro».
-Na páxina 12.236, no anexo III, calendario laboral, provincia de Ourense, onde di: «4. Avión: 2 de agosto, luns de San Roque; 11 de novembro, San Martiño», debe dicir: «4. Avión: 6 de agosto, Santos Xusto e Pastor; 11 de novembro, San Martiño».
Santiago de Compostela, 29 de xaneiro de 1999.
María José Cimadevila Cea
Directora xeral de Relacións Laborais
RESOLUCIÓN do 26 de xaneiro de 1999 pola que se inscribe a Asociación de Amigos del Camino de Santiago Santa María de Tina no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/02/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago Santa María de Tina, de data 18 de xaneiro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago Santa María de Tina quede inscrita no Rexistro de Entidades de Promoción do Camiño de Santiago co número 095.
Santiago de Compostela, 26 de xaneiro de 1999.
P.D. (Orde 15-12-1997, DOG do 17)
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 9 de febreiro de 1999 pola que se regulan os permisos ó persoal das institucións sanitarias do Servicio Galego de Saúde, en relación coas eleccións dos seus representantes na xunta de persoal e comités de empresa.
SERVICIO GALEGO DE SAÚDE — III. OUTRAS DISPOSICIÓNS — 17/02/1999

Ante o proceso de eleccións sindicais para representantes da xunta de persoal e membros de comités de empresa das II.SS. do Sergas que terá lugar no presente ano, cómpre establece-lo sistema de permisos ós membros das candidaturas, compoñentes das mesas electorais, representantes da Administración nelas, interventores, apoderados das candidaturas e ós electores das devanditas institucións sanitarias.
Xa que logo, esta División de Recursos Humanos
RESOLVE:
Primeiro.-Os compoñentes das mesas electorais e representantes da Administración desfrutarán de
permisos polo tempo indispensable para asistir ás xuntas da mesa electoral, incluídos os desprazamentos, fóra da súa residencia oficial.
Os ditos desprazamentos, debidamente xustificados, darán lugar a percibi-las axudas de custos e gastos de viaxes previstos no Decreto 299/1990, do 24 de maio, modificado polo Decreto 21/1994, do 4 de febreiro (DOG nº 39, do 14), sobre indemnizacións por razón do servicio.
Segundo.-Os membros das mesas, titulares ou suplentes, representantes da Administración, interventores ou apoderados disporán dun permiso retribuído da xornada completa no día da votación, así como a xornada inmediatamente posterior, sempre que teñan exercido o seu cargo como membro das mesas. Así mesmo, os membros das mesas, titulares ou suplentes, disporán de licencia retribuída correspondente á garda, quenda, atención continuada ou ben prolongación de xornada que inclúa necesariamente a noite inmediatamente anterior á data de votación.
Terceiro.-Os membros das mesas coordinadoras, titulares ou suplentes, no caso de teren exercido o seu cargo, disporán de permiso durante as dúas xornadas inmediatamente posteriores á data da votación.
Cuarto.-Os electores en xeral desfrutarán de permiso polo tempo indispensable para exerce-lo seu dereito ó voto, segundo as instruccións concretas que dictará este centro directivo, podendo o órgano de persoal correspondente esixirlle ó elector un xus
tificante do acto da votación expedido pola mesa electoral concreta na que vote, cando ésta estea fóra do seu centro de traballo.
Santiago de Compostela, 9 de febreiro de 1999.
Valeriano Martínez García
Director xeral da División de Recursos Humanos
RESOLUCIÓN do 11 de xaneiro de 1999 pola que se inscribe a Asociación de Amigos de los Caminos de Santiago de Guipúzcoa-Gipuzkoako Santiago-Bide Lagunen Elkartea no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/02/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos de los Caminos de Santiago de Guipúzcoa-Gipuzkoako Santiago-Bide Lagunen Elkartea, de data 5 de xaneiro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos de los Caminos de Santiago de Guipúzcoa-Gipuzkoako Santiago-Bide Lagunen Elkartea quede inscrita no Rexistro de Entidades de Promoción do Camiño de Santiago co número 094.
Santiago de Compostela, 11 de xaneiro de 1999.
P.D. (Orde 15-12-1997, DOG do 17)
Andrés González Murga
Secretario xeral da Consellería de Cultura,
Comunicación Social e Turismo
DECRETO 29/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de construcción da estrada OU-212 Beariz-Beade, treito: Avión-Corneira (clave: N/OU/95.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/02/1999

Con data do 23 de decembro do 1997 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da estrada OU-212. Beariz-Beade. Treito: Avión-Corneira. Clave: N/OU/95.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de construcción da estrada OU-212 Beariz-Beade. Treito: Avión-Corneira. Clave: N/OU/95.1.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 30/1999, do 5 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polas obras do proxecto de trazado da estrada PO-254 Ponteareas-Mondariz (clave: N/PO/97.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/02/1999

Con data do 15 de outubro do 1998 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada PO-254 Ponteareas-Mondariz. Clave: N/PO/97.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de febreiro de mil novecentos noventa e nove,
DISPOÑO
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da estrada PO-254 Ponteareas-Mondariz. Clave: N/PO/97.1.
Santiago de Compostela, cinco de febreiro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECCIÓN de erros.-Orde do 27 de xaneiro de 1999 pola que se anuncia a apertura do prazo de presentación de solicitudes para contratacións laborais de carácter temporal dedicadas á realización de traballos ocasionais de carácter selvícola e medioambiental durante 1999.
CONSELLERÍA DE MEDIO AMBIENTE — III. OUTRAS DISPOSICIÓNS — 19/02/1999

Advertido erro na citada orde, publicada no DOG número 25, do 8 de febreiro de 1999, é necesario face-la seguinte corrección:
-No anexo II, páxina 1.380, 1. Circunstancias persoais, punto c, cómpre engadir, despois de Marín: «Cangas, Bueu e Moaña».
CORRECCIÓN de erros.-Orde do 12 de febreiro de 1999 pola que se establece a veda da sardiña en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 19/02/1999

Advertido erro, na devandita orde, publicada no DOG nº 33, do xoves, 18 de febreiro de 1999, cómpre efectua-la oportuna corrección:
Na páxina 1.822, no artigo único, onde di: «... desde o 1 ó 30 de marzo (ambos inclusive) do presente ano», debe dicir: « desde o 1 ó 31 de marzo (ambos inclusive) do presente ano».
CORRECCIÓN de erros.-Orde do 23 de decembro de 1998 pola que se acorda a cesión de uso de bens mobles propiedade do Servicio Galego de Saúde a favor da Fundación Pública Hospital da Barbanza.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/02/1999

Advertido erro na orde publicada no DOG nº 9, do venres, 15 de xaneiro de 1999, cómpre efectua-la oportuna corrección:
O artigo 2º, punto c), onde di: «Transcorrido o prazo da cesión ou no caso de que os bens non se aplicasen ó fin sinalado ou deixasen de utilizarse con esa finalidade, considerarase resolta a cesión e os bens reverterán no Servicio Galego de Saúde, que terá dereito a percibir, logo de taxación pericial, o valor dos detrimentos ou deterioracións que experimentasen.», debe dicir: «Se os bens cedidos non se aplicasen ó fin sinalado dentro do prazo inicialmente fixado no acordo ou deixasen de estalo con posterioridade, se se descoidasen ou utilizasen con
grave quebrantamento, ou se incumprisen as condicións do acordo, considerarase resolta a cesión e os bens reverterán ó Servicio Galego de Saúde, que terá dereito a percibir, logo de taxación pericial, o valor dos detrimentos ou das deterioracións que experimentasen.».
CORRECCIÓN de erros.-Decreto 19/1999, do 21 de xaneiro, polo que se modifica o Decreto 293/1998, do 26 de outubro, polo que se procedeu á execución da sentencia 85/1998, do 4 de febreiro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/02/1999

Advertido erro no dito decreto, publicado no DOG nº 27, do 10 de febreiro de 1999 na versión de galego, cómpre face-la seguinte rectificación:
-Na páxina 1.457 na columna da esquerda na penúltima liña do cuarto parágrafo da Exposición de Motivos, onde di: «... pola que se procede á...», debe dicir: «... polo que se procede á...».
CORRECCIÓN de erros.-Resolución do 9 de decembro de 1998 pola que se ordena a publicación do acordo do Consello da Xunta de Galicia do 4 de decembro de 1998, polo que se modifica a relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/02/1999

Advertido erro no anexo II da citada resolución publicada no Diario Oficial de Galicia, número 244, do 18 de decembro de 1998, cómpre face-la oportuna corrección:
-Na páxina 13.514, no posto «PR.P11.00.001.15770.015 Xefe de Sección de Habilitación», na columna «Forma Prov.», onde di: «C», debe dicir: «LD».
CORRECCIÓN de erros.-Lei 1/1999, do 5 de febreiro, pola que se modifica a Lei 9/1991, do 2 de outubro, de medidas básicas para a inserción social.
PRESIDENCIA — I. DISPOSICIÓNS XERAIS — 14/04/1999

Advertido erro no texto recibido para a súa publicación no Diario Oficial de Galicia e publicado neste no exemplar correspondente ó 22 de febreiro de 1999, cómpre face-la súa corrección nos seguintes termos:
Na páxina 1.963, columna dereita, onde di:
«Artigo único.
Modifícanse os artigos 5, 6, 8, 9, 10, 11, 12, 13, 14, 15, 17, 20, 22, 23, 24, 25, 27, 29, 30, 31, 32, 33, 34, 35, 36, 37, 38, 41, 42, 43, 44, 45, 46, 48, 49, 50 e 51 e mailas disposicións adicionais primeira, segunda e terceira da Lei 9/1991, do 2 de outubro, de medidas básicas para a inserción social, que quedan redactados do seguinte xeito:»
Debe dicir:
«Artigo único.
Suprímese o artigo 26 e modifícanse os artigos 5, 6, 8, 9, 10, 11, 12, 13, 14, 15, 17, 20, 22, 23, 24, 25, 27, 29, 30, 31, 32, 33, 34, 35, 36, 37, 38, 41, 42, 43, 44, 45, 46, 48, 49, 50 e 51 e mailas disposicións adicionais primeira, segunda e terceira da Lei 9/1991, do 2 de outubro, de medidas básicas para a inserción social, que quedan redactados do seguinte xeito:»
ACORDO do 24 de marzo de 1999 polo que se notifica a emenda de defecto de representación na reclamación económico-administrativa 791-LU 98/4, interposta por Ángel Arranz Hernández en representación de Transdespa, S.A.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 22/04/1999

Intentada inutilmente a notificación domiciliaria da emenda de defecto de representación na reclamación económico-administrativa interposta por Ángel Arranz Hernández en representación de Transdespa, S.A. (enderezo: Embajadores, 274; 28045 Madrid), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas.
Esta secretaría examinou o seu escrito de reclamación, resultando que a representación coa que actúa non está acreditada na forma que sinala o artigo 33 do Real decreto 391/1996, do 1 de marzo (BOE nº 72, do 23 de marzo).
Por iso, e de conformidade co artigo 34 da citada norma, concédeselle un prazo de dez días, contados desde esta publicación, para emenda-lo mencionado defecto, advertíndolle que de non facelo así o seu escrito quedará sen curso.
Santiago de Compostela, 24 de marzo de 1999.
Susana Benedeti Corzo
Secretaria do tribunal
DECRETO 98/1999, do 19 de abril, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 21/04/1999

En virtude do establecido nos artigos 8, parágrafo terceiro e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, publicado no DOG nº 114, do 11 de juño de 1996, e de acordo coa proposta efectuada pola organización correspondente
DISPOÑO:
Artigo único.-Nomear, de acordo coa proposta formulada polo Consello Galego de Consumidores e Usuarios, membros titulares do Consello Económico e Social de Galicia a Begoña Bonet Díez e Aurora Lamas López; e membros suplentes das anteriores a Lourdes González Pérez e Otilia Novegil Villanueva respectivamente.
Santiago de Compostela, dezanove de abril de mil novecentos noventa e nove.
Manuel Fraga Iribarne
Presidente
ORDE do 28 de abril de 1999 pola que se modifica a do 25 de marzo de 1999, pola que se regula a oferta de prazas xuvenís nos intercambios bilaterais con CC.AA. dentro do programa Campaña Verán-99.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 30/04/1999

Na dita orde, publicada no Diario Oficial de Galicia nº 69, do 13 de abril de 1999, regúlase a convocatoria para optar ás prazas nos diferentes intercambios programados coas comunidades autónomas durante a vindeira Campaña Verán-99, establecéndose no artigo 6 que o prazo para a recepción de solicitudes será ata o día 30 de abril. Non obstante, razóns de oportunidade aconsellan amplia-lo dito prazo, modificando as restantes datas que aparecen recollidas nas diferentes fases do procedimiento regulado nesa orde, de conformidade co disposto no artigo 49 da Ley 30/1992, do 26 de novembro, de réxime xurídico das administracións públicas e do procedemento administrativo común.
En consecuencia,
DISPOÑO:
Artigo único.-Modifícanse as datas que figuran nos artigos 5.3º, 6, 7 e 9.1º da orde da convocatoria citada, quedando como seguen:
1. Os interesados poderán comproba-la recepción da súa solicitude a través dos diferentes medios establecidos no artigo 5, a partir do día 11 de maio, no teléfono xove 902 15 25 35.
2. O prazo de presentación de solicitudes, establecido no artigo 6, amplíase ata o día 5 de maio de 1999.
3. O sorteo a que fai mención o artigo 7 realizarase o día 20 de maio, e as listas de admitidos para cada quenda e actividade ás que fai mención o mesmo artigo serán expostas o día 21 de maio.
4. Os solicitantes ós que no se lles adxudicou praza no sorteo poderán optar ás prazas que quedasen vacantes, polo sistema de adxudicación directa regulado no artigo 9, no período comprendido entre o día 10 e o 11 de xuño.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 28 de abril de 1999.
Manuela López Besteiro
Conselleira de Familia e Promoción do Emprego,
Muller e Xuventude
ORDE do 28 de abril de 1999 pola que se modifica a do 24 de marzo de 1999, pola que se regula a oferta de prazas xuvenís dentro do programa Campaña Verán Galicia-99 que se desenvolverá nas instalacións xuvenís de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 30/04/1999

Na dita orde, publicada no Diario Oficial de Galicia nº 69, do 13 de abril de 1999, regúlase a convocatoria para optar ás prazas nas diferentes actividades programadas en Galicia durante a vindeira Campaña Verán Galicia-99, establecéndose no artigo 6 que o prazo para a recepción de solicitudes será ata o día 30 de abril. Non obstante, razóns de oportunidade aconsellan amplia-lo dito prazo, modificando as restantes datas que aparecen recollidas nas diferentes fases do procedemento regulado nesa orde, de conformidade co disposto no artigo 49 da Ley 30/1992, do 26 de novembro, de réxime xurídico das administracións públicas e do procedemento administrativo común.
En consecuencia,
DISPOÑO:
Artigo único.-Modifícanse as datas que figuran nos artigos 5.3º, 6, 7 e 9.1º da orde da convocatoria citada, quedando como seguen:
1. Os interesados poderán comproba-la recepción da súa solicitude a través dos diferentes medios establecidos no artigo 5, a partir do día 11 de maio, no teléfono xove 902 15 25 35.
2. O prazo de presentación de solicitudes, establecido no artigo 6, amplíase ata o día 5 de maio de 1999.
3. O sorteo a que fai mención o artigo 7 realizarase o día 20 de maio, e as listas de admitidos para cada quenda e actividade ás que fai mención o mesmo artigo serán expostas o día 21 de maio.
4. Os solicitantes ós que no se lles adxudicou praza no sorteo poderán optar ás prazas que quedasen vacantes, polo sistema de adxudicación directa regulado no artigo 9, no período comprendido entre o día 10 e o 11 de xuño.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 28 de abril de 1999.
Manuela López Besteiro
Conselleira de Familia e Promoción do Emprego,
Muller e Xuventude
DECRETO 97/1999, do 19 de abril, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 21/04/1999

En virtude do establecido nos artigos 8, parágrafo terceiro, e 10.f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9.e) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Que cesen, de acordo coa proposta do Consello Galego de Consumidores e Usuarios, como membros titulares do Consello Económico e Social de Galicia Begoña Bonet Díaz e Elvira Espada Barros, e como membros suplentes das anteriores Lourdes González Pérez e Teresa Solla Anta, en representación do Consello Galego de Consumo.
Santiago de Compostela, dezanove de abril de mil novecentos noventa e nove.
Manuel Fraga Iribarne
Presidente
RESOLUCIÓN do 4 de marzo de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da adhesión do convenio colectivo da empresa Organismo Autónomo Municipal Vigo-Zoo ó convenio colectivo do persoal laboral do Concello de Vigo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/04/1999

Visto o texto da acta de adhesión do convenio colectivo da empresa Organismo Autónomo Municipal Vigo-Zoo, ó convenio colectivo do persoal laboral do Concello de Vigo, que tivo entrada nesta delegación provincial o día 11-2-1999, subscrita pola representación económica e social do Organismo Autónomo Municipal Vigo-Zoo, con data do 21-1-1999, esta delegación provinical ó abeiro do disposto no artigo 92.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo,
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 4 de marzo de 1999.
Antonio Coello Bufill
Delegado provincial de Pontevedra
Convenio colectivo dos empregados integrados no cadro de persoal do Concello de Vigo
NOTA: o texto do convenio é o publicado entre a páxina 4.268 e a 4.281.
CORRECCIÓN de erros.-Orde do 2 de febreiro de 1999 pola que se modifica o concerto educativo co centro privado Divino Maestro de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/1999

Advertidos erros na devandita orde, publicada no Diario Oficial de Galicia nº 39, do 29 de febreiro, cómpre face-las seguintes correccións:
-Na páxina 2.121, onde di:
«Tendo en conta que o dito centro tiña a consideración de centro público de réxime especial, pasando a ser centro privado concertado, e que, con posterioridade á publicación da antedita Orde do 31 de xullo de 1998, se producen tres vacantes ó trasladarse dous profesores estatais con destino definitivo e un con destino provisional».
Debe dicir:
«Tendo en conta que o dito centro tiña a consideración de centro público de réxime especial e que, por aplicación da antedita Orde do 31 de xullo de 1998, pasa a ser centro privado concertado».
RESOLUCIÓN do 26 de marzo de 1999 pola que se convocan unhas xornadas sobre racismo e xenofobia.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/1999

Dentro dos programas de actividades que a Academia Galega de Seguridade ten previsto realizar no ano 1999, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun
has xornadas sobre racismo e xenofobia, que deberán desenvolverse conforme as seguintes bases:
Destinatarios.
As xornadas van dirixidas ós membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 150.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 28 de abril 1999.
3. As instancias deberán enviarse á sede da Academia Galega de Seguridade: Avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 6 e 7 de maio de 1999.
O horario será en xornada de mañá (9.30 h-14 h) e tarde (16.30 h-20 h) o día 6, e en sesión de mañá o día 7.
Contido.
Nas xornadas desenvolveranse entre outros os seguintes temas: 1. Lexislación española no ámbito da loita contra o racismo e a xenofobia. 2. Aspectos sociolóxicos do racismo e xenofobia, etc.
Relación de admitidos.
A relación de admitidos publicarase o día 30 de abril de 1999 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, sita na Avenida da Cultura, s/n, no concello da Estrada.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 26 de marzo de 1999.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 29 de marzo de 1999, da Dirección Xeral de Formación e Colocación, pola que se anuncia a publicación das relacións definitivas de admitidos e excluídos no proceso selectivo para a elaboración do catálogo de expertos da Xunta de Galicia en materia de formación profesional ocupacional.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 16/04/1999

Por Resolución do 17 de febreiro de 1999, da Dirección Xeral de Formación e Colocación, publicáronse as listas provisionais de admitidos e excluídos no proceso selectivo para a elaboración do Catálogo de Expertos da Xunta de Galicia en materia de formación profesional ocupacional, regulado na orde da Consellería de Familia e Promoción do Emprego, Muller e Xuventude do 30 de outubro de 1998, publicada no Diario Oficial de Galicia número 228, do 24 de novembro de 1998.
Transcorrido o prazo indicado na citada resolución e examinadas as reclamacións presentadas, esta dirección xeral
RESOLVE:
Aproba-las listaxes definitivas de admitidos e excluídos no proceso selectivo para a elaboración do Catálogo de Expertos da Xunta de Galicia en materia de formación profesional ocupacional.
Estas listaxes estarán expostas nas delegacións provinciais da Consellería de Familia e Promoción do Emprego, Muller e Xuventude, así como na Consellería da Presidencia e Administración Pública e nas oficinas comarcais da Xunta de Galicia.
Contra esta resolución poderá interpoñerse recurso contencioso-administrativo perante o Tribunal Superior de Xustiza de Galicia no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 29 de marzo de 1999.
José Jaime López Cossío
Director xeral de Formación e Colocación
ORDE do 7 de abril de 1999 pola que se fixa o prezo de venda de distintas publicacións da Consellería de Medio Ambiente.
CONSELLERÍA DE MEDIO AMBIENTE — III. OUTRAS DISPOSICIÓNS — 19/04/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia no seu artigo 6º, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, esta consellería
DISPÓN:
Artigo único.
1. Queda aprobado o prezo de venda ó público das publicacións que se relacionan no anexo I.
2. Este prezo entenderase con IVE incluído.
3. Os lugares de venda serán, ademais das librerías actuais, os que figuran no anexo II.
Santiago de Compostela, 7 de abril de 1999.
Carlos del Álamo Jiménez
Conselleiro de Medio Ambiente
ANEXO I
Carteis divulgativos dos espacios naturais protexidos de Galicia.
PVP por cartel: 300 ptas.
Carteis divulgativos das especies piscícolas de Galicia.
PVP por cartel: 300 ptas.
Cartel divulgativo da degradación e recuperación dun río.
PVP por cartel: 300 ptas.
Cartel divulgativo das distintas especies existentes nos ríos galegos.
PVP por cartel: 300 ptas.
Insignias de espacios naturais protexidos de Galicia e de recursos naturais de Galicia.
PVP por insignia: 300 ptas.
Senda Botánica do Parque Natural do Monte Aloia.
PVP: 500 ptas.
ANEXO II
Lugares de venda de publicacións da Consellería de Medio Ambiente
Centro de Interpretación do Ecosistema Litoral Galego. (Cielga), no Parque Natural Complexo Dunar de Corrubedo e Lagoas de Carregal e Vixán. Ribeira (A Coruña).
Centro de Interpretación do Parque Natural das Illas Cíes. Vigo (Pontevedra).
Centro de Interpretación do Parque Natural do Monte Aloia. Tui. (Pontevedra).
Centro de Información do Parque Natural Baixa Limia-Serra do Xurés (Ourense).
RESOLUCIÓN do 9 de abril de 1999 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/04/1999

En execución do plan de actividades da EGAP para o ano 1999, a EGAP anuncia a realización dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Días das Letras Galegas de 1999 dedicado a Roberto Blanco Torres, a EGAP súmase, como institución
pública galega, á homenaxe deste galego insigne organizando unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso só o persoal ó servicio de calquera das administracións públicas de Galicia (ata 40 prazas); no caso de presentarse máis solicitudes ca prazas terá preferencia o persoal da Xunta. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
Data: 14 de maio.
Hora: de 13 h a 14.30 h.
Lugar: EGAP.
3.1. Viaxe cultural.
Data: 17 de maio.
Para coñece-lo desenvolvemento da viaxe e para todo tipo de información, contactar co Servicio de Estudios, Investigación e Publicacións. Teléfono 981 54 62 49.
5. Inscrición.
As solicitudes, segundo o modelo oficial que figura ó final desta convocatoria, irán dirixidas ó director da Escola Galega de Administración pública, polígono das Fontiñas, Rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 37.
As solicitudes deberán entrar no rexistro da EGAP antes das 9.30 h do día 13 de maio.
6. Publicación e notificación da selección: a partir do 14 de maio os solicitantes poderán obte-la confirmación da súa selección chamando por teléfono á EGAP en días laborais de 12 a 14 h ó número 981 54 62 49 ou ben consultando a lista de seleccionados que se exporá no taboleiro de anuncios deste centro.
Santiago de Compostela, 9 de abril de 1999.
Domingo Bello Janeiro
Director da Escola Galega de Administración
Pública
CORRECCIÓN de erros.- Resolución do 9 de abril de 1999 pola que se convoca unha xornada de estudio sobre a Constitución e a paz.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 21/04/1999

Advertido erro na devandita resolución, publicada no DOG nº 73, do luns, 19 de abril de 1999, cómpre efectua-la oportuna corrección:
Na páxina 4.548, omitiuse o seguinte anexo: